Պաշտոնական Բեռնը խիստ է արձագանքել ԵՄ-ի ընդունած այն որոշմանը, թե շվեյցարական բորսային իրավունքի համարժեքության ճանաչումը սահմանափակվում է մեկամյա ժամկետով: Իսկ սա շվեյցարացի ֆինանսիստների համար նշանակում է ԵՄ ընկերություններում գրանցված բաժնետոմսերի առքուվաճառքի սահմանափակում: Երկրի նախագահ Դորիս Լոյտհարդն էլ Բրյուսելի գործողությունը որակել է որպես խտրական գործելակերպ, որն ուղղված է Շվեյցարական Համադաշնության թուլացմանը, ապա և սպառնացել է համարժեք պատասխան տալ (հաղորդում է ՏԱՍՍ-ը):